Greek Legal Document

Category: 6

Content:
12. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 39659/4268/514 της 24 Οκτ./15 Νοεμ. 1969 (ΦΕΚ Β΄ 53) Περί καθορισμού τρόπου καταβολής εισφοράς άρθρ. 8 Ν.Δ. 4097/60 υπό των υποχρέων γεωργών Οργανισμού Κωπαΐδος. Έχοντες υπ’όψει: 1.Τας διατάξεις των άρθρ. 8 και 9 του Ν.Δ. 4097/60 «περί τροποποιήσεως και συμπληρώσεως της νομοθεσίας του Κωπαϊδικού Πεδίου και του Οργανισμού Κωπαΐδος και άλλων τινών διατάξεων. 2.Την υπ’ αριθ. ΥΕΒ. 56606/6634/1002/61 απόφασιν ημών, περί καθορισμού τρόπου καταβολής της εισφοράς του άρθρ. 8 του Ν.Δ. 4907/60 υπό των υποχρέων γεωργών. 3.Την υπ’ αριθ. 15/27.8.69 πράξιν του Διοικητικού Συμβουλίου του Οργανισμού Κωπαΐδος, περί επιβολής της ανωτέρω εισφοράς δια το έτος 1969, υποβληθείσαν ημίν δια της υπ’ αριθ. 3447/4.9.69 αναφοράς του, αποφασίζομεν: 1.Τροποποιούντες την υπ’ αριθ. 56606/6634/1002/ 1961 απόφασιν ημών, δημοσιευθείσαν εις υπ’ αριθ. 388/61 ΦΕΚ τ.Β΄, καθορίζομεν όπως η υπό του άρθρ. 8 του Ν.Δ. 4097/1960 προβλεπομένη εισφορά επιβάλλεται κατ’ έτος, επί των υπό του άρθρου τούτου αναφερομένων εκτάσεων, δι’ αποφάσεων, του Δ.Σ. του Οργανισμού Κωπαΐδος, εγκρινομένων υφ’ ημών, κατά στρέμμα εις δραχμάς ανεξαρτήτως είδους καλλιεργείας, υπό την προϋπόθεσιν ότι το ύψος ταύτης δεν θα υπερβαίνη το 3% επί της παραγωγής, υπολογιζόμενον βάσει της μέσης στρεμμ. αποδόσεως αποτιμωμένης βάσει των τρεχουσών τιμών. 2.Εγκρίνομεν την επιβληθείσαν δια το έτος 1969 δια της υπ’ αριθ. 15/27.8.69 πράξεως του Δ.Σ. του Οργανισμού Κωπαΐδος εισφοράν εκ 3 δραχμών κατά στρέμμα επί των ωφελουμένων εκτάσεων, ανεξαρτήτως είδους καλλιεργείας, θεωρουμένην κατά πολύ κατωτέραν του εν τη ανωτέρω παρ. 1 ποσοστού επί της παραγωγής. Η παρούσα δημοσιευθήτω δια της Εφημερίδος της Κυβερνήσεως. 17.Β.κ.11-12 Διανομή Γαιών Κωπαΐδας